Queda suspés el mercat exterior del Port de Sagunt programat per a demà
06 de novembre 2020

![](/media/xeokf2y1/10_img_6791.jpg)  
Fotografia d'arxiu del mercat exterior del Port de Sagunt després de les mesures imposades en la primera ona de la pandèmia del coronavirus  
  

La Delegació de Comerç i Mercats informa la ciutadania que el pròxim mercat exterior del Port de Sagunt, programat per a demà dissabte, 7 de novembre, ha quedat suspés a causa de la impossibilitat d'aplicar en tan poc temps les mesures imposades per la Conselleria per a evitar contagis. Igualment s'informa que els mercats exteriors continuaran en els seus dies habituals ja la següent setmana quan s'hagen pres les mesures oportunes.  

En el matí de hui, la Conselleria de Sanitat i Salut Pública ha emés una resolució per la qual torna a imposar restriccions en la celebració dels mercats exteriors. En este sentit, la regidora delegada de Comerç i Mercats, Gloria Parra, ha declarat que «**estes restriccions fan que haja de ser un recinte tancat amb punts d'accés per a controlar tant l'aforament, com les distàncies de seguretat, etc**».  

  

Atés que la nova resolució de Conselleria entra en vigor a partir de les 12 hores d'esta nit, Gloria Parra ha assenyalat que l'Ajuntament de Sagunt veu impossibilitada la seua capacitat de gestionar que demà es puga celebrar el mercat complint totes les mesures i totes les garanties de seguretat per a protegir tant a venedors i venedores com a totes les persones que acudisquen a comprar.

  

«**Lamentem moltíssim esta situació, és un sector que l'estava passant francament malament. És un moment molt dur per a tots i per a totes i, per això, també demane paciència a la ciutadania a l'hora d'acudir a fer les seues compres al mercat, ja que el podran fer a partir del dimecres amb els recintes que ja vam anar implementant en les anteriors fases**», ha puntualitzat Parra.

«**Espere que, entre tots i totes, sapiem quines són les mesures que hem de seguir que són la distància social, la rentada de mans, l'ús de mascaretes i intentar posar tots el nostre granet d'arena perquè els mercats puga continuar realitzant-se en condicions de seguretat**», ha finalitzat la regidora de Comerç i Mercats.​

*   [](http://www.facebook.com/sharer.php?u=https://aytosagunto.es/va/actualitat/queda-suspes-el-mercat-exterior-del-port-de-sagunt-programat-per-a-dema/ "Facebook")
*   [](http://twitter.com/share?url=https://aytosagunto.es/va/actualitat/queda-suspes-el-mercat-exterior-del-port-de-sagunt-programat-per-a-dema/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/queda-suspes-el-mercat-exterior-del-port-de-sagunt-programat-per-a-dema/ "Linked In")
*   [](mailto:?body=https://aytosagunto.es/va/actualitat/queda-suspes-el-mercat-exterior-del-port-de-sagunt-programat-per-a-dema/)